ការសំភាសន៍របស់លោកពូ សេក សម្បត្តិ

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា សេក សម្បត្តិ៕

 ការសង្ខេបប្រវត្តិរបស់លោកពូ សេក សម្បត្តិ

 លោកពូ សេក សម្បត្តិ មានអាយុ58 ឆ្នាំ នៅឆ្នាំ2018

 លោកពូ សេក សម្បត្តិ មានភេទ ប្រុស

 លោកពូ សេក សម្បត្តិ មានទៅលំនៅបច្ចុប្បន្ននៅភូមិ 5 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញ

ក៖ ជាដំបូងខ្ញុំអរគុណច្រើនពូដែរបានអោយខ្ញុំសំភាសន៍ពីប្រវត្តិរបស់ពូ ហើយការសំភាសន៍មួយនេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថា BYUហាសពូ ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិរបស់ប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់អាចស្គាល់ពីប្រវត្តិរបស់ឪពុកម្ដាយ នឹងប្រវត្តិរបស់ដូនតា ហើយពេលដែរខ្ញុំសំភាសន៍ពូ ហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសពូ តើពូយល់ព្រមដើម្បីអោយខ្ញុំដាក់ការសំភាសន៍ពូមួយនឹងទៅក្នុងវេបសាយរបស់សាលាដែរទេពូ?

ខ​៖ បាទមិនអីទេ

ក៖ បាទពូចឹងសំរាប់ខ្ញុំជាអ្នកសំភាសន៍ពូខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរខ្ញុំសំភាសន៍ពូធ្វើនៅថ្ងៃទី7 ខែ2ឆ្នាំ2018 ហើយខ្ញុំសំភាសន៍ពូនៅភូមិ5 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញ ត្រូវទេពូ?

ខ​៖ ត្រូវហើយ

ក៖ ចឹងសំរាប់់ពូឈ្មោះពូ ឈ្មោះពេញរបស់ពូមានឈ្មោះអីគេដែរពូ?

ខ៖ ខ្ញុំឈ្មោះ សេក សម្បត្តិ

ក៖ ឈ្មោះ សេក សម្បត្តិ ចុះមានឈ្មោះហៅក្រៅទេពូ?

ខ៖ អត់មានទេ

ក៖ ​ ចុះកាលពីក្មេងដូចជាមាននណាហៅពូអីផ្សេងទេពូ?

ខ៖ អត់មានទេ

ក៖ ចុះពូសព្វថ្ងៃពូអាយុប៉ុន្មានដែរពូ?

ខ៖ ខ្ញុំអាយុ58ឆ្នាំ

ក៖ អាយុ58ឆ្នាំ ចុះពូមានចងចាំថ្ងៃខេឆ្នាំកំណើតពូទេ ដូចជាពូកើតនៅថ្ងៃ ខែ ឆ្នាំណាចឹងហាសពូមានចងចាំទេពូ?

ខ៖ ថ្ងៃទី18 ខែ6

ក៖ ចុះឆ្នាំវិញពូ?

ខ៖ ឆ្នាំ 1960

ក៖ ចុះឆ្នាំច័ន្ទគតិពូមានឆ្នាំអីគេដែរពូ ឆ្នាំជូត ឆ្លូវ ខាល ថោះហាសពូ?

ខ៖ ខ្ញុំឆ្នាំឆ្លូវ

ក៖ ចុះសំរាប់ពូកើតនៅភូមិអី ឃុំអី ស្រុកអី ខេត្តអីពូមានចងចាំទេ?

ខ៖ ខ្ញុំកើតនៅសង្កាត់លេខ5 នៅក្រុងភ្នំពេញ

ក៖ ចឹងពូកើតនៅភ្នំពេញនឹងតែម្ដងនឹងហោសពូ?

ខ៖ បាទខ្ញុំកើតនៅភ្នំពេញនឹងតែម្ដង

ក៖ ប៉ុន្តែនៅខ័ណ្ឌអីគេដែរពូ?

ខ៖ កាលណុងដូចជាអត់មានខណ្ឌទេ មានតែសង្កាត់លេខ5នឹងតែម្ដងនឹងហាស

ក៖ មានតែសង្កាត់លេខ5ចឹងតែម្ដងហោស?

ខ៖ នៅក្រុងភ្នំពេញនឹងតែម្ដងនឹងហាស

ក៖ ចុះពូមានបងប្អូនចំនួនប៉ុន្មាននាក់ដែរពូ?

ខ៖ ខ្ញុំមានបងប្អូនទាំងអស់ចំនួន7នាក់នឹងហាស

ក៖ បងប្អូនរបស់ពូមាន7នាក់?

ខ៖ ប៉ុន្តែឥឡូវនឹងនៅសល់តែ3នាក់ទេ

ក៖ ចឹងមានន័យថាស្លាប់អស់4នាក់?

ខ៖ នឹងហើយស្លាប់អស់4នាក់នឹងហាស

ក៖ ចុះពូមានចងចាំឈ្មោះបងប្អូនរបស់ពូទាំងអស់នឹងទេ?

ខ៖ មានឈ្មោះ ធួន , ឈ្មោះ កំសត់, មីភួង, មីណា, មាន4នាក់នឹង ស្លាប់

ក៖ ប៉ុន្តែបងប្អូនរបស់ពូដែរនៅរស់នឹងមានឈ្មោះអីគេខ្លះដែរ?

ខ៖ មានឈ្មោះឈឿន ទូច ហើយនឹងខ្ញុំ

ក៖ អូ៎!ពូ ប៉ុន្តែពូជាកូនទីប៉ុន្មានដែរពូ?

ខ៖ ខ្ញុំកូនបងគេ

ក៖ ប៉ុន្តែមានស្រីប៉ុន្មាននាក់ នឹងប្រុសប៉ុន្មាននាក់ដែរពូ?

ខ៖ នៅសល់នេះមានស្រីមួយ នឹងប្រុសពីរនាក់

ក៖ ​ ចុះអ្នកស្លាប់វិញពូ?

ខ៖ អ្នកដែរស្លាប់នឹងមានស្រី2 នឹងប្រុស2នាក់ដែរនឹង

ក៖ អូ៎!បាទពូ ចុះពួកគាត់ស្លាប់ដោយសារតែអីគេដែរពូ?

ខ៖ ស្លាប់ដោយសារតែអត់ឃ្លាន

ក៖ កាលពីពលពតហោសពូ?

ខ៖ បាទកាលពីពលពតនឹងហាស

ក៖ ចុះហេតុអីបានជាពូ នឹងបងប្អូនរបស់ពូមួយចំនួនរួចខ្លួនចឹងពូ?

ខ៖ ខ្ញុំរូចខ្លួនដោយសារតែខ្ញុំ ខ្ញុំលួចរបស់ខ្លួនឯងដាំ ពីព្រោះរបស់យើងដាំមិនអាចហូបបានទេ ចឹងមានតែយើងលួច

ក៖ អូ៎!ស្លាប់ដោយសារតែយើងអត់ឃ្លានហោសពូ?

ខ៖ ខ្ញុំនិយាយខ្ញុំមកពីកងចល័តមកខ្ញុំមកផ្ទះ ប្អូនបុកលីងអង្កាមលីងនឹងហាស លីងបុកអាប្អូននឹងមិនសូវបានហូបដែរនឹងហាស

ក៖ អូ៎!ចឹងហោស?

ខ៖ នឹងឪពុកនៅផ្សេង នឹងម្ដាយនៅផ្សេងទៅ ចឹងម្ដាយឪពុកខ្ញុំបានស្លាប់ទៅ

ក៖ ចឹងមានន័យថាម្ដាយឪពុករបស់ពូគាត់ស្លាប់នៅពលពត?

ខ៖ គាត់ស្លាប់នៅពេលដែរ ឪពុកស្លាប់នៅជំនាន់នេះឯ ម្ដាយស្លាប់នៅជំនាន់ពលពតនឹងហាស

ក៖ ចឹងមានន័យថាបងប្អូនរបស់ពូ4នាក់ នឹងម្ដាយរបស់ពូ ស្លាប់ដោយសារតែអត់ឃ្លាន?

ខ៖ ស្លាប់ដោយសារតែអត់ឃ្លាន

ក៖ ប៉ុន្តែឪពុករបស់ពូអត់អីទេ?

ខ៖ ឪពុករបស់ខ្ញុំគាត់ជាមនុស្សប្រុសគាត់ចេះតែ ​គាត់ទៅរកក្ដាម ខ្យង គាត់ទៅភ្ជួរស្រែចឹងទៅគាត់ចេះតែផ្សែផ្សំហូបចឹងទៅណាស់

ក៖ អូ៎!លាសគា្នចឹងទៅ?

ខ៖ នឹងហើយ មានគល់ចេក គល់ល្ហុង មានក្ដាម ខ្យងអីនឹងចេះតែយកទៅហូបចឹងទៅណាស់ ប៉ុន្តែយើងលួចទេណាស់ ដូចថាបើយើងបានត្រី វាមិនខ្វះទេត្រីប៉ុន្តែគេមិនអោយយើងហូប យើងបានតែដុតទេ ហើយយើងយកមកហូប តែបើគេឃើញដឹងតែហែកយកមកដាក់ក្នុងខ្ទះរួមហើយនឹងហាស

ក៖ អូ៎!ចឹងពូ?

ខ៖ អត់បានហូបទេ នឹងគេថាយើងខ្វះសីល្បិ៍ហូបតែម្នាក់ឯង ដល់ពេលចឹងយើងមិនហ៊ានរកអីទាំងអស់នឹងហាស ចឹងបានអត់ឃ្លាននឹងហាស ហើយខ្ញុំចេះកើតចិត្តលួច លួចអីគេដែរគ្មានតែលួចពេជ្រ លួចមាសអីទេ

ក៖ លួចហូបណពូ?

ខ៖ លួចរបស់ហូបដែររបស់យើងដាំនឹង ពេលដែរដាំពោតហើយមិនបានផលមិនអោយយើងស៊ីទេ យប់ឡើងយើងលួច តែបើសិនជាគេចាប់បានក៏យើងស្លាប់ដែរណាស់

ក៖ ចឹងហោសពូ?

ខ៖ យើងចេះតែលួចយកមកហូបចឹងទៅណាស់ កាលណាចឹងទៅ មើលធ្មេញរបស់ខ្ញុំអស់ហើយនឹងហាស បូតស្រូវមកដាក់ជាយអាវ នឹងធ្វើស្រូវចំការ

ក៖ ដាក់ធ្វើអីគេវិញពូ?

ខ៖ ចាំមើលខ្ញុំប្រាប់ បូតស្រូវដាក់ចូលជាយអាវហើយ យើងយកមកដុំ ហើយភ្លុំទៅយកមកអក

ក៖ ចឹងទៅចេញជាអង្ករហោសពូ?

ខ៖ ចេញជាអង្ករខ្លះ ជាស្រូវខ្លះដែរទៅណាស់ ហើយកាលពីជំនាន់ណុងយើងមិនចេះរាគរុះអីទេនឹងហាស

ក៖ អូ៎!លក្ខណះថាជាអង្កាមអីនឹងហោសពូ?

ខ៖ នឹងហើយ យើងភ្លុំអោយចេញអស់ទៅ យើងអកយកតែម្ដងនឹងហាស

ក៖ អូ៎!ឡូយតាពូ?

ខ៖ ហើយមានដំឡូងឆៅអីនឹងចេះតែហូបហើយនឹងហាស

ក៖ ចុះពូខ្ញុំសុំសួរមួយពូ ថាហេតុអីបានជានៅជំនាន់ណុង គេហូបរបស់ឆៅៗហើយនៅតែមិនមានការរាគអីចឹងហោស?

ខ៖ ខ្ញុំអត់ដឹងដែរនឹងហាស ប៉ុន្តែបើដល់ពេលឥឡូវនឹងហ៊ានតែហូបអីផ្ដេសផ្ដាស់នឹង រាគរុះឥឡូវនឹងចឹងហាស

ក៖ បាទពូ សូម្បីតែឥឡូវនឹងយើងហូបអីមិនឆ្អិននឹងក៏រាគដែរហាសពូ?

ខ៖ បាទនឹងហើយ តែសម័យណុងបើដូចឥឡូវនឹងរាគស្លាប់បាត់ហើយ

ក៖ ប៉ុន្តែមានឈឺណពូ?

ខ៖ មានតា ហើម អត់មានអីហូបចឹងហើមកាលណុងយើងនៅក្មេងៗចឹងវាមិនអីដោយសារតែយើងនៅកងកុមារ ពេលណុងខ្ញុំនៅតូចប៉ុន្តែខ្ញុំអាយុច្រើន

ក៖ អូ៎!ពេលណុងពូនៅក្រិនណពូ?

ខ៖ បាទខ្ញុំនៅជាមួយកងកុមារគេតូចនាំដើរ ភ្លឺស្រែលើកគា្ន8ម៉ែត្រ

ក៖ ប៉ុន្តែយើងលើកគា្នច្រើនមែនទេពូ?

ខ៖ បាទលើកគ្នាច្រើនប៉ុន្តែម្នាក់ដឹងតែគិតគ្នាអោយ8ម៉ែត្រតែម្ដងនឹងហាសនឹងសកងកុមាររៀងធំ បើកងកុមារប៉ុននេះៗនឹងអានឹងលើក2ម៉ែត្រ តែបើប៉ុនខ្ញុំរៀងត្រើសៗតិចហើយនឹងវា8ម៉ែត្រនឹងហាស

ក៖ ប៉ុន្តែគេអោយពូទៅណាដែរទៅពូ?

ខ៖ ខ្ញុំពេលដែរចេញពីទីក្រុងភ្នំពេញទៅ តាមផ្លូវវេទនាណាស់ខ្ញុំទៅស្នាក់នៅភ្នំប្រសិទ្ធិ នៅជិតកន្លះឆ្នាំ គេបញ្ជូនទៅខេត្តកំពង់ស្ពឺ ចេញពីកំពង់ស្ពឺបានកន្លះឆ្នាំគេបញ្ជូនទៅភ្នំក្រវ៉ាញនៅខេត្តពោសាត់ នៅភ្នំក្រវ៉ាញបានតែមួយឆ្នាំកន្លះ គេបញ្ជូនមកធ្លាក់នៅប្រលាភនៅខេត្តពោសាត់ដដែលនឹងហាស

ក៖ បាទពូចឹងហោស?

ខ៖ ខ្ញុំនៅភូមិរលាភ គេធ្វើផ្ទះសាងសងឪពុកម្ដាយរបស់ខ្ញុំគាត់ស្លាប់នៅណុង ប្អូនរបស់ខ្ញុំស្លាប់នៅណុងដែរ

ក៖ នៅភូមិចាមណពូ?

ខ៖ នៅភូមិចាមនៅណុងនៅព្រះវិហារនឹង ស្រូវមិនខ្វះទេស្រូវ ប៉ុន្តែគេមិនអោយហូបនឹងហាស

ក៖ អូ៎!គេមិនអោយ?

ខ៖ នឹងទាល់តែយើងធ្វើពលកម្មទៅយើងបានមួយដំឡោក នឹងបានមួយវែកទៀតចឹងហាស

បើនរណាគេមិនចញ្ចេញពលកម្មទេ នោះគេបានតែពីរវែកសរយើងនឹងទេ

ក៖ បាទពូបាទ?

ខ៖ អានឹងវាចឹងហាស

ក៖ ប៉ុន្តែពេលណុងពូនៅអាយុប៉ុន្មានដែរពូ?

ខ៖ ខ្ញុំកាលណុងខ្ញុំនៅអាយុ16ឆ្នាំហើយនឹងហាស

ក៖ ចឹងពូធំហើយចឹង?

ខ៖ ថាខ្ញុំវាក្រិនឹងហើយ

ក៖ ចឹងគេមិនដឹងថាពូធំទេ?

ខ៖ អត់ដឹងថាធំទេ ខ្ញុំនៅកងកុមារ តាមពិតទៅខ្ញុំទៅកងព្រលិតហោស អ្នកធំគេអោយទៅកងព្រលិតហើយប៉ុន្តែខ្ញុំនៅតូចនឹង

ក៖ បាទត្រូវហើយពូ?

ខ៖ ខ្ញុំវាល្អិត មិនមែនដូចជាឥឡូវនោះទេនឹងហាស ខ្ញុំសុទ្ធតែឆ្អឹងនឹង

ក៖ អូ៎!សុទ្ធតែឆ្អឹង?

ខ៖ នឹងហើយដល់ពេលណុងទៅគេអោយខ្ញុំដឹកដំឡូងនឹង ស្រូវអោយកុមារហូបចឹងហាសហើប្អូនទៅធ្វើការ ប្អូនៗហើយប៉ុន្តែតែមិនធ្វើការគេកាត់ហើយបបរនឹងហោស

ក៖ ចឹងបងប្អូនក៏កាត់ដែរ?

ខ៖ នឹងហើយមិនអោយយើងដើរហើរអោយទៅជួបម្ដាយនៅកន្លែងដែរគាត់ធ្វើការងារនឹងមិនបានទេមិនបានជួបទេ

ក៖ អូ៎!ចឹងមានន័យថាវេទនាណាស់ពូ?

ខ៖ វេទនាណាស់ក្មួយសំណាងហើយកើតនៅសម័យនេះហោស

ក៖ បាទត្រូវពូ

ខ៖ នៅណោះខ្ញុំហូបតែស្មៅស្លាបទា នឹងប្រង់ស្គាល់ប្រង់ទេ

ក៖ ពួកខ្ញុំអត់ស្គាល់ផងនឹងហាស

ខ៖ វាព៌ណសរ ហើយក្ដួចប៉ុននេះគេយកទៅត្រាំទឹក ទាល់តែមានសត្វអីស៊ីបានយើងអាចហូបបានចឹងហាស

ក៖ អូ៎!ម៉េចចឹងហោសពូ?

ខ៖ វាពល

ក៖ ខ្លះពលហោសពូ?

ខ៖ នឹងហើយខ្លាចពល

ក៖ បើសត្វស៊ីមិនអី យើងស៊ីទៅមិនអីដែរ?

ខ៖ អត់ទេ ដល់ពេលក្រោយឡើងមានបញ្ចេកទេសមួយយកមកច្របាច់ទឹកអំបិល ច្របាច់ហើយមួយទឹកពីរទឹកបាន បានអាចហូបបានចឹងហាស

ក៖ អូ៎!ចឹងទៀតហោសពូ?

ខ៖ នឹងហើយបើមិនចឹងទេធម្មជាតិចឹងដាក់តាមទឹកហូរចឹងទៅមានខ្ចៅទៅតោងចឹងទៅបានអាចហូបបានចឹងហាស

ក៖ អូ៎!ទាល់តែចឹងទៀត?

ខ៖ នឹងហើយយប់ឡើងដេកតំរង់ជួរគា្នមួយកងចឹងទៅពេលលឺជួរមឺុងត្រូវតែងើបទាំងអស់គា្ននឹងហាស

ក៖ ត្រូវតែងើបទាំងអស់គ្នាហោសពូ?

ខ៖ នឹងហើយត្រូវតែងើប

ក៖ ចុះនរណាគេអត់ងើបយើងធ្វើម៉េចទៅយើងត្រូវដាស់គា្នណពូ?

ខ៖ នឹងហើយត្រូវតែដាស់ នរណាមិនទៅមេកងគេវៃ ថាយើងស្ពឹកស្ពន់ ខ្ចិលច្រអូស អត់ទៅធ្វើការងារចឹងហាស

ក៖ ទោះយើងឈឺក៏យើងត្រូវតែទៅដែរ?

ខ៖ ឈឺខ្លះខំទៅខ្លាចគេកាត់បបរ ឈឺនៅកន្លែងអត់ធ្វើការងារខ្លាចគេកាត់បបរនឹង

ក៖ ចុះបើយើងអត់ទៅគេកាត់បបរចឹងយើងរឹតតែអត់មានកំលាំងទៀតហើយចឹងនោះ?

ខ៖ វាចឹងហើយណា វេទនាណាស់ នៅភូមិខ្ញុំអ្នកខ្លះម្ដាយស្លាប់ចឹងទៅវះសាច់

ក៖ វះសាច់សាកសពម្ដាយ?

ខ៖ នឹងហើយយកមកប្រលាកធ្វើផ្អកហូប នឹងស្លាប់អស់មួយពូជតែម្ដងនឹងហាស កើតដំបៅស្លាប់អស់មួយពូជតែម្ដង ដំបៅស៊ីអស់មួយពូជតែម្ដងនឹង

ក៖ អូ៎!ខ្លាំងម៉េសពូ?

ខ៖ នឹងហើយដំបៅស៊ីដល់ឆ្អឹងតែម្ដងមើលមិនជាទេនឹងហាស ដល់ពេលណុងលឺថាគេចាប់ក្មេងៗ នឹងខ្ញុំធំហើយណាស់ គេបញ្ជូនទៅរកថ្នាក់ចៅក្រម ទប់ស្ទឹងធម្មជាតិអោយបង្កើតស្ទឺងថ្មីទប់ម៉េចជាប់គប់មនុស្សនឹង ថ្ងៃណានោះខ្ញុំទៅធ្វើការគប់ជាប់ខ្មោចពីណាមក ហើយគប់នឹងរាកៗទេ គប់ហើយកាយចេញមក

ក៖ សាហាវហាសណពូ?

ខ៖ ខ្ញុំឃើញអូយធ្ងន់ណាស់ វេទនាណាស់ ហើយនៅសម័យពលពតមានចោរដូចខ្ញុំនិយាយចឹងមិនមែនចោរអីណាទេ មិនមែនលួច មាស លួចពេជ្រអីគេទេ លួចដំឡូងដែរយើងដាំបានហើយនឹងហាស ទាំងពោតនឹង លួចយកមកអោយប្អូននឹងហាស ចឹងប្អូន2នាក់ក៏មិនរស់ដែរនឹងហាស

ក៖ អូ៎!ប៉ុន្តែយើងហូចទាំងឆៅចឹងតែម្ដងហោសពូ?

ខ៖ ហូបទាំងឆៅនឹងប៉ុន្តែខ្ញុំមានបច្ចេកទេស ថីបានខ្ញុំនៅរស់ចឹង ពេលណុងឪពុកខ្ញុំមិនទាន់ស្លាប់ទេនឹងហាស កាត់ជីករណ្ដៅមួយចឹងមកដាក់ក្ដារពីលើ ដូចថាយើងស្ងោរពោត រឺមួយក៏យើងស្ងោរអីចឹងហាស ហើយក៏ស្ងោរចឹងទៅ ហើយមានកំសៀវទឹកមួយនៅក្បែរ

ក៖ ម៉េចចឹងពូ?

ខ៖ ចាំខ្ញុំប្រាប់ ដល់ចឹងទៅប្អូននៅខាងជ្រុងនេះ ខ្ញុំនៅខាងជ្រុងនោះ តែឃើញផ្សែងដឹងតែមកដល់ហើយនឹងហាស ហើយគេនឹងមកឆែកមើលយើងធ្វើអីគេហើយនឹងហាស

ក៖ គេមកមើលមែនទេពូ?

ខ៖ គ្រាន់តែយើងដឹងថាគេមកយើងគ្រាន់តែដាក់មូរគា្នក្រហេមៗទៅដឹងហើយនឹងហាស ចឹងប៉ារបស់ខ្ញុំពេលចឹងគាត់បានសូកអាឈើទៅក្រោមដីចឹងទៅ ដាក់ក្ដារវិញហើយក៏ដាក់កំសៀវទឹកមកលើចង្ក្រានវិញចឹង

ក៖ គាត់ឆ្លាតណពូ?

ខ៖ នឹងហើយពេលក្រោយមកវិញគាត់ដាំទឹកចឹងទៅ ហើយវាក៏បានបើមើលទៀតនឹងហាសពេលវាឃើញទឹកវាមិនអីទេនឹងហាស

ក៖ ចឹងមានន័យថាបើយើងដាំទឹកមិនអីទេ ?

ខ៖ អត់អីទេ ទុកហូប ពេលណុងបើមិនចេះដំរះស្លាប់ហើយឹនឹងហាស

ក៖ អូ៎!ចឹងយ៉ាប់ខ្លាំងណាស់ពូ?

ខ៖ អូយវេទនាណាស់ក្មួយ ត្រីហាសថានៅសម័យនោះស្អីក៏សំបូរដែរ ប៉ុន្តែគេមិនអោយយើងហូប

ក៖ អូ៎!ត្រីដែរយើងរកបានក៏គេមិនអោយហូបដែរណពូ?

ខ៖ ត្រីមិនអយហូបទេរកបានដាក់រួម

ក៖ ចុះគ្រាន់តែពេលណុងគេអោយយើងរកតាមស្ទឹងអីដែរមែនទេពូ?

ខ៖ មិនបាច់ទៅរកតាមស្ទឹងទេពេលណុង គ្រាន់តែទឹកចូលស្ទឹងស្រែនឹងសុទ្ធតែត្រីរ៉ាស់ទំរាប់ចូលស្រែនឹងហាស យើងមិនបាច់ដាក់អួន ដាក់ម៉ងទេនឹងហាស មានតែរំពាត់មួយក៏វៃបានហូបដែរ ប៉ុន្តែគេមិនអោយហូបដែរនឹងហាស

ក៖ អូ៎!ចឹងយ៉ាប់ហើយនឹង?

ខ៖ យ៉ាប់ មានកងកុមារខ្លះ នឹងយើងឃើញផ្ទាល់នឹងភ្នែកយើងតែម្ដងនឹងហាស អត់មានអីណាចេះតែនិយាយពីមួយជំនាន់ទៅមួយជំនាន់ទេនឹងហាស លូកក្ដាមអស់កំលាំងដកមិនចេញជាប់នៅណុងស្លាប់ស្អុយពេញណុងគ្មាននរណាគេដឹងទេនឹងហាស

ក៖ អូ៎!មានចឹងទៀត?

ខ៖ មាន ចុះលូកក្ដាមដល់ពេលចឹងដកដៃចេញមិនរួច

ក៖ ជាប់ដៃដកលែងកើតតែម្ដងហោសពូ?

ខ៖ ជាប់នៅក្នុងរុណនឹង ហើយរុយរោមខ្ញុំទៅមើល ហើយកប់នៅណុងបណ្ដោយនឹងហាស ខ្ញុំប្រាប់អ្នកខ្លះហូបទាំងជន្លេនទៀត អាណុងនៅមានរុះរានមានជីវិតដែរ តែឥឡូវនឹងគេឡើងដល់ថៅកែអស់ហើយនឹងហាស

ក៖ អូ៎!ឡូយហាសណពូ?

ខ៖ នឹងហើយកូនចិន ប៉ុន្តែឪពុកម្ដាយរបស់គេស្លាប់អស់ហើយនឹងហាស

ក៖ ចឹងមានន័យថាអ្នកដែរជំនាន់ពលពតពីមុននឹងមានហើយណពូ?

ខ៖ បាទ!គេមាន គេមកវិញគេខំប្រឹងរកស៊ីគេមានហើយនឹងហាស នឹងកូនចិន

ក៖ បាទពូ! ចុះពេលដែរដាច់ជំនាន់ពលពតហាស ពូធ្វើអីទៀតទៅ?

ខ៖ ពេលដែរចេញពីអាពតវិញហោស?

ក៖ ពេលដែរផុតហើយនឹងហាស?

ខ៖ ពេលដែរផុតទៅខ្ញុំនៅបំរើជាតិម្ដងនឹង ពេលដែរបំរើជាតិនឹងប្រហែលជាមួយឆ្នាំទេនឹងហាសពេលណុងបានខ្ញុំមកភ្នំពេញ ដើររហូតពីពោសាត់រហូតមកដល់ភ្នំពេញ

ក៖ អូ៎!ចុះរយះពេលប៉ុន្មានថ្ងៃទៅពូ?

ខ៖ កុំនិយាយថ្ងៃគឺខែតែម្ដងនឹងហាស

ក៖ អូ៎!ប៉ុន្មានខែទៅហោសពូ?

ខ៖ ប្អូន2នាក់រែកទៅ 4នាក់ឪពុកចេះតែរែកទៅ

ក៖ អូ៎!ពូមកតែ4នាកទេពូ?

ខ៖ ចុះអស់ហើយនឹងហាស នៅសល់តែ4នាក់នឹងហាស

ក៖ បើខ្ញុំធ្លាប់ដឹងពីការសំភាសន៍គេចឹង គេប្រាប់ខ្ញុំថាដើរនឹងពីខេត្តមួយទៅខេត្តមួយគេដើររាប់រយនាក់ចឹងហាសពូ?

ខ៖ យើងដើរច្រើនគា្នមែន ដើរបណ្ដាក់គា្នចឹងហាស ចុះមានឡានណាជិះ

ក៖ ចឹងអត់មានឡានទៅមកទេហោសពូ?

ខ៖ អត់មានឡានជិះទេ ដើររហូតនឹង ហើយយើងមានកូនឆ្កែមួយដែរ ហើយត្រូវចាញ់បោកយួនទៀត យួនថាអោយឡានជិះអយឆ្កែវាទៅ ដល់ពេលចឹងនាំគា្នបាញ់ទៅនាំគា្នរត់ទៀតទៅនឹងហាស អត់មានឡានជិះទេ ដើររហូតមកដល់ភ្នំពេញតែម្ដងនឹងហាស

ក៖ អូ៎!ហត់ហើយចឹងពូ?

ខ៖ ពេលណុងគ្មានដឹងអីទាំងអស់នឹង ប៉ុន្តែពេលណុងមានសិទ្ធិដាំបាយអីហូបហើយនឹងហាស ហូបតាមផ្លូវហើយ ល្មមនឹងមកដល់ផ្ទះនឹងទីក្រុងភ្នំពេញនឹងគេយកអស់ហើយនឹងហាស ផ្ទះយើងនឹងគេបានយកអស់ហើយ

ក៖ អូ៎!ចឹងយើងធ្វើម៉េចទៅពូ?

ខ៖ ចឹងនៅសល់ដីមួយកន្លែងនឹងគេមកមិនទាន់ដល់ហាស ដីនឹងជារបស់ខ្ញុំនៅជិតសាលាបឹងត្របែកខាងត្បូងនេះនឹងហាស ហើយក៏នាំគា្នធ្វើខ្ទមទៅនៅទៅ ពេលណុងយើងមិនដឹងជារកមុខរបររកអីទេនឹងហាស

ក៖ គេមកចាប់ដីយកតែម្ដងហោសពូ?

ខ៖ ឪពុកទៅរកឃ្មុំ អានឹងគេមកគេយកអស់ទៅជាកម្មសិទ្ធិរបស់គេ

ក៖ គេមកដល់មុនហោសពូ?

ខ៖ គេមកដល់មុនគេយកហើយ យើងមិនមានសិទ្ធិមកតវ៉ាទេនឹងហាស

ក៖ ចឹងចុះបើគេមកមុនគេយកអាធំគេបានធំហើយចឹងហោសពូ?

ខ៖ នឹងហើយខ្ញុំប្រាប់កាលពីជំនាន់នោះ បើចង់បានដីធ្លីសុទ្ធតែខ្លាចខ្មោច បើមិនចឹងទេគេចាប់យកផ្ទះថ្មមួយម្នាក់ៗនៅបាត់ទៅហើយនឹងហាស

ក៖ អូ៎!ចឹងគេខ្លាច?

ខ៖ នឹងហើយគេនៅម្ដុំជុំគា្នតែម្ដង ចុះវាបាក់ពីអាពតមកហើយនឹង គេឡើងបាក់ហាស មួយណាក៏ខ្លាចអត់ហ៊ានកុំអោយតែបែកពីគា្នទៅ អោយតែនៅជុំគា្នបានហើយនឹងហាស

ក៖ អូ៎!ចឹងអ្នកនៅបែកគេបានផ្ទះធំៗហើយណពូ?

ខ៖ បើដូចចេះមិនបាច់ទេស្រលាញ់ផ្ទះចែកគា្នយកអស់ហើយនឹងហាស ម្នាក់ត្រួវមានអស់ហើយនឹងហាស បើថាផ្ទះល្វែងមួយនឹងនិយាយពីថានៅជុំគា្ននឹងហាស

ក៖ ចុះគេខ្លាចណពូ?

ខ៖ គេខ្លាចវេទនាណាស់ ខ្ញុំថាវេទនាៗហើយ

ក៖ បាទចុះពូ! បងប្អូនរបស់ពូសព្វថ្ងៃនឹងពួកគាត់រស់នៅណាដែរពូ?

ខ៖ នៅជិតនេះមួយ នឹងនៅបឹងទំពុនមួយ ស្រី

ក៖ ចុះគាត់ធ្វើអីគេដែរពូ?

ខ៖ នៅខាងលក់អាំងត្រី លក់ត្រីនៅមុខរោងចក្រនឹងហាស

ក៖ អូ៎!ចឹងហោសពូ?

ខ៖ នឹងហើយ្អូនរបស់ខ្ញុំនៅនេះរត់ម៉ូតូឌុប ហើយខ្ញុំនៅនេះអនុប្រធានភូមិ នឹងរត់ម៉ូតូឌុបដែរនឹងហាស

ក៖ អូ៎!អនុប្រធានភូមិដែរ នឹងពូរត់ម៉ូតូឌុបដែរ?

ខ៖ បើមិនរត់ ចុះយើងមានអីគ្រាន់តែយើងស័្មគ្រចិត្តបំរើប្រជាពលរដ្ឋនឹង

ក៖ បាទបាទពូល្អពូ?

ខ៖ យើងជួយប្រជាពលរដ្ឋផង យើងរកស៊ីផង រដ្ឋធ្វើការងារទៅ យើងឆ្លៀតពេលទៅជួយទៅណាស់

ក៖ ពេលដែរយើងទំនេរទៅក៏ទៅទៅ?

ខ៖ នឹងហើយកាលពីមុនប្រពន្ធលក់ត្រី ដល់ពេលឥឡូវនឹងប្រពន្ធអាយុច្រើនជាងខ្ញុំហើយអាយុ63ឆ្នាំហើយនឹងហាស ហើយគាត់មានជំងឺមានអាស៊ីតឡើងចឹងទៅ បើគាត់អង្គុយចឹងគាត់ងើបឡើងវិញមិនរួចទេនឹងហាស គាត់សំរាកនៅផ្ទះ

ក៖ ចឹងគាត់នៅផ្ទះទៅណពូ?

ខ៖ នឹងហើយពេលណាទៅខ្ញុំរកបានមួយមឺុនទៅពីរមឺុនចឹងទៅចាក់សាំងអីចឹង នៅសល់តែមួយមឺុនជាងអីចឹងទៅ ទុលសំរាប់ធ្វើម្ហូបអីចឹងទៅណាស់

ក៖ បាទត្រូវហើយពូ?

ខ៖ ចុះធ្វើម៉េចជីវភាពយើងវាចឹងទៅហើយនឹងហាស យើងត្រូវតែតស៊ូ ចុះពេលដែរសម័យអាពតយើងរស់បាន ចុះមកសម័យឥឡូវនេះ យើងអាចរកអីក៏បានដែរ អត់មាននរណាគេមកបិទសិទ្ធិយើងទេណាស់ក្មួយ

ក៖ បាទត្រូវហើយ

ខ៖ ចុះអរណាស់អ្នកដែរបានរំដោះខ្ញុំ ដែរអោយខ្ញុំបានរស់ដល់អាយុប៉ុណ្ណឹងហាស បើនៅជំនាន់ណុងខ្ញុំគឺមិនបានអាយុប៉ុណ្ណឹងទេ ខ្ញុំត្រូវទៅបាត់ហើយនឹងហាស

ក៖ ចុះម្ដាយរបស់ពូគាត់មានឈ្មោះអីគេដែរពូ?

ខ៖ កាត់ឈ្មោះ លាច ឃុំ

ក៖ ចុះគាត់អាយុប៉ុន្មានពូមានដឹងទេ?

ខ៖ នៅពេលដែរគាត់ស្លាប់នឹង គាត់អាយុ44ឆ្នាំ ហើយប៉ារបស់ខ្ញុំគាត់ស្លាប់អាយុ52ឆ្នាំ

ក៖ ចុះប៉ុន្តែដូចជាពួកគាត់ស្លាប់អស់រយះពេលប៉ុន្មានឆ្នាំដែរពូ?

ខ៖ ផុត2ឆ្នាំ នៅជំនាន់1990នៅតា​ខៀវសំផន ចូលស្រុកគេបានបាត់កម្មនឹងហើយ

ក៖ អូ៎!ខៀវ សំផន ចូលនឹងដូចជាឆ្នាំកៅជាងមែនទេពូ?

ខ៖ ដូចជាឆ្នាំ1991-1992អីនឹងហាស ប៉ុន្តែពេលណុងប៉ារបស់ខ្ញុំគាត់អាយុ52ឆ្នាំនឹងហាស ហើយអាយុ52យើងយកមក2018ទៅ

ក៖ អូ៎!ចឹងវាច្រើនដែរណពូ?

ខ៖ វាគ្រាន់តែឥឡូវនឹងប្រហែលជាហុកជាង

ក៖ គាត់ប្រហែលជាហុកជាងណពូ?

ខ៖ គាត់អាយុហុកជាង ចិតចូលចិតហើយនឹងហាស ចុះបើខ្ញុំឡើងអាយុ58ឆ្នាំហើយនឹងហាស

ក៖ ចុះភាគច្រើនពួកគាត់ការនៅក្មេងៗណពូ?

ខ៖ បាទគាត់ការនៅក្មេងដែរនឹងហាស

ក៖ ចុះចឹងសំរាបប់ឪពុករបស់ពូគាត់មានឈ្មោះអីគេដែរពូ?

ខ៖ គាត់ឈ្មោះទួន សេង

ក៖ គាត់ឈ្មោះទួន សេង ចឹងមានន័យថាគាត់កើតនៅប្រហែលៗគា្នទេណពូ?

ខ៖ ឪពុករបស់ខ្ញុំបងម្ដាយរបស់ខ្ញុំ4ឆ្នាំ

ក៖ អូ៎!ចុះគាត់កើតនៅនាពូមានដឹងទេ?

ខ៖ ឪពុករបស់ខ្ញុំគាត់កើតនៅសង្កាត់លេខ5 ទីក្រុងភ្នំពេញតា

ក៖ ចុះម្ដាយរបស់ពូវិញ?

ខ៖ ម្ដាយរបស់ខ្ញុំគាត់កើតនៅកណ្ដាលស្ទឹង នៅសៀមរាប កន្ទួតយើងនេះហាស

ក៖ អូ៎!ចឹងហោសពូ?

ខ៖ នឹងហើយនៅណុងតា

ក៖ ចុះឪពុករបស់ពូគាត់ធ្វើអីគេដែរសំាប់ចិញ្ចឹមជីវិតដែរពូ?

ខ៖ ឪពុករបស់ខ្ញុំនៅសម័យលុណនុល រឺមួយនៅសម័យនឹង?

ក៖ តាំងពីយូរមកនឹងហាស?

ខ៖ តាំងពីណុងមកគាត់រកស៊ីគាត់ធ្វើចំការដែរទេនឹងហាស គាត់ដាំបន្លែជាមួយក្រុមហ៊ុនពួកចិនៗនឹងហាស

ក៖ អូ៎!រកស៊ីជាមួយចិន?

ខ៖ នឹងហើយគាត់ដាំបន្លែ ដាំខាត់ណា មានចៃថាវមួយចប់នឹងហាស

ក៖ អូបាទពូ

ខ៖ ជួលដីគេនៅគីឡូលេខ9នឹងទិញដីគេយកមកធ្វើចំការនឹងហាស

ក៖ បាទល្អដែរតាពូ?

ខ៖ នឹងហើយគាត់រកដីដាំបន្លែ ចំណែកម្ដាយរបស់ខ្ញុំគាត់ជាអ្នកជួញត្រីតាំងពីលុណនុលចឹងហាស

ក៖ ​ អូ៎!ចឹងហោសពូ?

ខ៖ នឹងហើយគាត់ម៉ៅផ្ដាច់ហាសគា្មនលក់ជាកញ្ច្រែងទេ

ក៖ គាត់ធ្វើជាលក្ខណះច្រើនតែម្ដងហោសពូ?

ខ៖ បាទគាត់ធ្វើច្រើន ចុះខ្ញុំនៅតែរៀនទេ?

ក៖ ចុះម្ដាយរបស់ពូគាត់កាច់ រឺមួយក៏ស្លូតដែរពូ?

ខ៖ គ្រាន់បើដែរមិនសូវជាស្លូតប៉ុន្មានដែរទេនឹងហាស

ក៖ ចុះឪពុករបស់ពូវិញ?

ខ៖ ប៉ារបស់ខ្ញុំស្លូតដែរ ប៉ុន្តែមានពេលខ្លះក៏ស្លូត ប៉ុន្តែមានពេលខ្លះកាច

ក៖ ចឹងហោសពូ?

ខ៖ នឹងហើយមិនចេះកាចរហូតនោះទេនឹងហាស ទាល់តែខុសបានកាច ម្ដាយរបស់ខ្ញុំរៀងឆេវឆាវតិច

ក៖ អូ៎!គាត់រៀងឆេវឆាវហោសពូ?

ខ​៖ នឹងហើយ

ក៖ ចុះពូមានចងចាំអនុស្សាវរីយ៍អីកាលពីពូនៅជាមួយម្ដាយឪពុករបស់ពូទេ ដូចជាពូធ្លាប់បានធ្វើអីជាមួយពួកគាត់ រឺមួយក៏ពូទៅស្រែដែរពូគិតថាពូ ចងចាំនៅអនុស្សាវរីយ៍ដែរមិនអាចភ្លេចចឹងហាសពូមានទេ?

ខ៖ ខ្ញុំគ្មានចងចាំអីទេ ខ្ញុំចងចាំតែប៉ុននេះទេម្ដាយរបស់ខ្ញុំទៅរកស៊ីបាត់ខ្ញុំជាបងគេ ខ្ញុំជាអ្នកគ្រប់គ្រងមើលប្អូនៗប៉ុន្មាននាក់នឹងហាស

ក៖ បាទត្រូវហើយពូ

ខ៖ រឿងដាំបាយអីនឹង មិនទំនើបដូចឲឡូវនឹងទេណាស់ ពីសាលាដើរពីនឹងទៅកាលមុនវិទ្យាល័យក្បាល់ថ្នល់នឹងហាស មិនមែនបឹងត្របែកទេណាស់

ក៖ បាទពូម៉េចទៅ?

ខ៖ ខ្ញុំដើរទៅដល់បឹងទំពុនហោស ហើយពេលដែរខ្ញុំមកដល់ផ្ទះដាំបាយ ហើយដាំបាយពីមុនមិនទំនើបដូបឥឡូវនឹងទេ

ក៖ ត្រូវហើយពូ

ខ៖ ខ្ញុំបង្កាត់ភ្លើង ហើយលាងអង្ករ ហើយដាក់ដាំ យើងនៅចាំអង្គុយទាល់តែពុះហើយបានជាត់ទឹកចេញទៅ

ក៖ អូ៎!លក្ខណះថាដាំអូសនឹងហោសពូ?

ខ៖ បាទ ដល់ពេលដែរជាត់ហើយបាន កាយរងឺតដាក់ផ្ងុំ ដល់ពេលដែរឆ្អិនហើយបានហ៊ានដើរចេញ បើឆៅម៉ាក់វៃ

ក៖ បាទពូត្រូវនឹងហើយ

ខ៖ នេះជាអនុស្សាវរីយ៍ដែរគាត់ធ្វើកុំកូនខូចដើរទៅណាកើតនឹង ហើយបានទៅរៀនសូត្រទៅ មិនថាយើងធ្វើមិនដែរចេះខុសនោះទេ មាន

ក៖ ដូចខ្ញុំដែរពូ កាលពីជំនាន់ខ្ញុំដាំបាយចឹងទៅ ដល់ពេលចឹងភាគច្រើនខ្ញុំឧស្សាហ៍ដើរលេងហោស ដល់ពេលចឹងទៅភ្លេចខ្លួន ទៅខ្លោចក្រោម ឆៅលើ

ខ៖ រឿងនឹងចឹងហើយ

ក៖ ដល់ពេលដែរម៉ែមកវិញឃើញក៏វៃទៅ

ខ៖ នឹងហើយមកវិញវៃទៅ?

ក៖ បាទពូ ខ្ញុំបានទាន់ជំនាន់មួយនឹងដែរពូ កាលណុងខ្ញុំបានកើតឆ្នាំ1991 ចឹងខ្ញុំក៏បានទាន់នឹងគេដែរចឹងហាសពូ?

ខ៖ បើកើតឆ្នាំ1991ទាន់ហើយ ព្រោះមិនទាន់មានរបស់ទំនើបទេនឹងហាស

ក៖ ត្រូវហើយពូ

ខ៖ ដូចជំនាន់ខ្ញុំដែរនឹង ដូចតែគា្នទេចឹងហោស

ក៖ ចុះឪពុកម្ដាយរបស់ពូគាត់មានធ្លាប់ប្រាប់ពីប្រវត្តិកាលពីគាត់នៅក្មេងៗទៅពូទេ?

ខ៖ អត់បានប្រាប់ទេ

ក៖ អូ៎!ចឹងគាត់អត់មានបានប្រាប់ថាកាលពីគាត់នៅកំលោះ រឺមួយនៅក្រមុំគាត់បានធ្វើអីគេទេណពូ?

ខ៖ អត់ដែរបានប្រាប់ទេនឹងហាស

ក៖ ចឹងគាត់អត់ប្រាប់ទេ?

ខ៖ នឹងអត់ តែបើខ្ញុំកើតមកដឹងថាគាត់រកនេះរកនោះខ្ញុំដឹងអានឹងហោស បើថាគាត់ប្រាប់អីទៀតអត់ដឹងទេ អានឹងដឹងតែប៉ុណ្ណឹង

ក៖ ចុះយាយតាខាងឪពុកពូមានស្គាល់ឈ្មោះគាត់ដែរទេពូ?

ខ៖ យាយតាខាងឪពុក ខ្ញុំស្គាល់តា

ក៖ គាត់ឈ្មោះអីគេដែរពូ?

ខ៖ នឹងហើយឈ្មោះ ទួន សេងខាងឪពុក

ក៖ យាយតាហាសពូ?

ខ៖ ដូចជាយាយភ្លេចឈ្មោះហើយនឹងហាស

ក៖ យាយតាខាងឪពុករបស់ឪពុកពូទៀតហាស?

ខ៖ ឪពុករបស់ខ្ញុំនឹងមានជីតាទៅទៀត

ក៖ ពូមានចងចាំទេ?

ខ៖ អត់ចាំទេ

ក៖ ចុះបើត្រឹមយាយតាខាងឪពុករបស់ពូហាស?

ខ៖ នឹងខ្ញុំស្គាល់តា

ក៖ ពួកគាត់មានឈ្មោះអីគេដែរពូ?

ខ៖ ឈ្មោះតាទួន យាយឈ្មោះយាយអីគេទេនេះ អត់ស្គាល់ឈ្មោះយាយខាងឪពុក

ក៖ អត់ចាំទេណពូ?

ខ៖ អត់ចាំទេពីព្រោះថាភ្លេច បើយាយតាខាងម្ដាយស្គាល់

ក៖ យាយតាខាងម្ដាយឈ្មោះអីគេដែរពូ?

ខ៖ ឈ្មោះតាឡាច យាយមិន

ក៖ ចុះពូមានចងចាំថាពួកគាត់អាយុប៉ុន្មានទេ?

ខ៖ អូ៎! ចាស់ហើយនឹងហាស

ក៖ កើតឆ្នាំណាក៏ពូមិនដឹងដែរ?

ខ៖ អត់ដឹងទេ នឹងយើងនិយាយស្មោះតែម្ដងយើងមិនដឹងទេ

ក៖ បាទពូ អត់អីទេពូ បើបូមិនចងចាំចឹងហាសពូ?

ខ៖ បាទមិនដឹងទេ

ក៖ ​ចុះពួកគាត់កើតនៅណាពូមានដឹងទេ?

ខ៖ និយាយរួមនឹងអ្នកភូមិរបស់គាត់កើតនៅសៀមរាបនឹងតែម្ដងនឹងហាស

ក៖ អូ៎!កើតនៅសៀមរាបហោសពូ?

ខ៖ នៅសៀមរាប កន្ទួតយើងនឹងហាស

ក៖ នឹងខាងឪពុករឺមួយក៏ខាងម្ដាយដែរពូ?

ខ៖ នឹងខាងម្ដាយ

ក៖ ចុះខាងឪពុកវិញពូ?

ខ៖ ខាងឪពុកនឹងនៅភ្នំពេញនឹងតា

ក៖ អូ៎!នៅភ្នំពេញយើងនឹងទេ?

ខ៖ នឹងហើយតាំងពីផ្លូវមិនមានថ្នល់ជាត់អីមកម៉្លេសនឹង

ក៖ អូ៎!ចឹងហោសពូ?

ខ៖ ខ្ញុំនិយាយប្រវត្តិតារបស់ខ្ញុំតាំងពីប្រវត្តិជំនាន់អ៊ីសារ៉ាក់មកម៉្លេស

ក៖ អូ៎!តាំងពីអ៊ីសារ៉ាក់មកហោសពូ?

ខ៖ នឹងហើយតាំងពីជំនាន់ព្រះអង្គម្ចាស់អង្គកាណាមក គាត់មើលដំរីអោយបារាំង

ក៖ ចុះពូ មកនៅភ្នំពេញនឹងយូរនៅពូ?

ខ៖ ខ្ញុំតាំងពីចេញពីអាពតនឹងមកខ្ញុំនៅនឹងរហូតតែម្ដងនឹងហាស

ក៖ ចឹងមានន័យថាអស់ប្រហែលជាជិត30-40ឆ្នាំហើយណពូ?

ខ៖ នឹងហើយប្រហែលជា40ឆ្នាំហើយ

ក៖ នឹងពូប្រហែលជាប៉ុណ្ណឹង?

ខ៖ នឹងហើយខ្ញុំចេញពីអាពតនឹងមកខ្ញុំមកនៅតែម្ដងនឹងហាស ខ្ញ។អត់មានទៅណាទេ

ក៖ ចុះពូមានបងប្អូន រឺមួយក៏កូនចៅណាដែរទៅរស់នៅក្រៅប្រទេសទេពូ?

ខ៖ អត់មានទេ

ក៖ ចឹងបងប្អូនក៏អត់មានដែរណពូ?

ខ៖ អត់មានទេនឹងហាស ចុះមានតែ3នាក់នឹងហាស

ក៖ អត់ទេ គីឡូ មានជីដូនមួយ រឺមួយក៏មានជីទូតមួយអីចចឹងហាស ?

ខ៖ អត់មានទេ

ក៖ ចុះប្រពន្ធរបស់ពូមានឈ្មោះអីគេដែរពូ?

ខ៖ នេះគាត់មានឈ្មោះគឹម យ៉ាន

ក៖ ចុះពូមានចងចាំថាពូរៀបអាពាហ៍ពិពាហ៍នៅថ្ងៃ ខែឆ្នាំណាដែរទេពូ?

ខ៖ អូ៎!ភ្លេចហើយ និយាយតាត្រង់ទៅវាភ្លេចមែន

ក៖ ប៉ុន្តែដូចជាកូនបងរបស់ពូអាយុប៉ុន្មានដែរពូ?

ខ៖ ខ្ញុំអត់មានកូនផងនឹង

ក៖ ពូអត់មានកូនទេ?

ខ៖ អត់មានទេ

ក៖ អូ៎!ចឹងហោសពូ?

ខ៖ នឹងហើយនឹងតែពីរនាក់នឹងចាប់ថ្ងៃគា្នមក អាយុខ្ញុំដល់ថាដូចជា30ឆ្នាំចុះ

ក៖ អូ៎!ចឹងយាយតាចាប់ដៃគា្នចឹងទៅ?

ខ៖ ចុះខ្ញុំឥឡូវនឹងហាសិបឆ្នាំជាងហើយនឹង

ក៖ ចុះនៅពេលដែរពូរៀបអាពាហ៍ពិពាហ៍ជាមួយមីងនឹង គិតថាពូជាអ្នករៀបចំដោយខ្លួនឯង រឺមួយក៏ឪពុកម្ដាយរបស់ពូជាអ្នករៀបចំអោយដែរពូ?

ខ៖ ខ្ញុំជាអ្នករៀបចំដោយចិត្តខ្ញុំទេ ហើយឪពុកម្ដាយគាត់ធ្វើតាមនឹងហាស

ក៖ អូ៎!បាទពូ

ខ៖ ខ្ញុំជាអ្នកធ្វើដោយខ្លួនឯងនឹងហាស​ ហើយខាងបងប្អូនរបស់គេគ្មានទេ មានតែពីរនាក់នឹងហាស មានតែស្រីៗ2នាក់នឹងហាស

ក៖ ចុះពេលដែរពូចូលស្ដីមីងនឹងគិតថាមានជាថ្លៃទឹកដោះទេ ដូចជាជំនួនចឹងហាស?

ខ៖ កាលណុងអត់មានទេ

ក៖ អូ៎!ចឹងអត់មានទេណពូ?

ខ៖ ដូចជាអត់មានទេ កាលពីជំនាន់ណុងអត់មានទេ ដូចថាឥឡូវនឹងគេថាដូចជាសែនចឹងហាស កាលណុងគ្រាន់តែគោរពចាស់ទុំកុំអោយមេបាកាច់អីចឹងហាស

ក៖ ចឹងហោសពូ?

ខ៖ នឹងហើយ មានការហូបអីតិចតួចនឹងហាស ហូបដាក់កន្ទេល

ក៖ ពូក្មួយសុំសួរបន្តិច ហេតុអីបានជាពូស្រលាញ់មីង ដូចជាពូស្រលាញ់មីងអស់ប៉ុន្មានដែរដែលពូដាច់ចិត្តចូលស្ដីមីងចឹងហាស?

ខ៖ នេះជានិស្ស័យរបស់មនុស្ស ខ្ញុំឃើញគេចេះរកស៊ី ពេលខ្ញុំឃើញម្ដាយឪពុករកមកចឹង ហើយខ្ញុំឃើញគេប៉ុនរកចឹងក៏ខ្ញុំយកគេទៅចឹង

ក៖ ដូចជាអស់រយះពេលប៉ុន្មានដែរពូចូលស្ដីមីងចឹងហាស?

ខ៖ អស់រយះពេលតែ4ខែទេ

ក៖ អូ៎!4ខែហោសពូ?

ខ៖ នឹងហើយអស់4ខែនឹង

ក៖ ចុះពូបានរៀនបានថ្នាក់ទីប៉ុន្មានដែរពូ?

ខ៖ ខ្ញុំរៀនបានថ្នាក់ទី7ចាស់ កាលណុងគេប្រលងចូលថ្នាក់ទី6ចាស់

ក៖ ចុះកាលពីពូរៀននឹងរៀននៅណាដែរ?

ខ៖ រៀននៅបឹងត្របែកចាស់នឹង

ក៖ អូ៎!រៀននៅណុងរហូតតែម្ដង រឺក៏មានប្ដូរសាលានៅណាផ្សេងទៀតពូ?

ខ៖ កាលពីមុនរៀននៅឹងត្របែកខាងត្បូង រឺមកបានរៀននៅវិទ្យាល័យក្បាលថ្នល់យើងនឹងហាស ពីមុនហាស

ក៖ បាទពូឥឡូវនឹងគេប្ដូរមកដាក់វិទ្យាល័យបឹងត្របែក?

ខ៖ នឹងហើប្ដូរមកដាក់វិទ្យាបឹងត្របែកវិញ

ក៖ ចុះពូធ្លាប់មានមិត្តភក្តិណាដែរធំធាត់មកពីក្មេងហាស

ខ៖ អូ៎!អស់រលីងតែម្ដងនឹង នៅសល់តែមួយនឹង ប៉ុន្តែមិនដែរស្គាល់ប្រវត្តិអីទេពួកម៉ាក់ គេនៅជិតសង្កាត់ផ្សារដើមថ្កូវហោស

ក៖ អូ៎!ចឹងហោសពូ ប៉ុន្តែពូមានស្គាល់ឈ្មោះពួកគាត់ដែរទេពូ?

ខ៖ ខ្ញុំស្គាល់តែឈ្មោះទេ ប៉ុន្តែត្រកូលអត់ស្គាល់ទេនឹងហាស

ក៖ អត់អីទេស្គាល់តែឈ្មោះក៏បានដែរពូ?

ខ៖ ឈ្មោះផល

ក៖ ចុះពូធ្លាប់មានអនុស្សាវរីយ៍អីជាមួយពួកគាត់ដែរទេ?

ខ៖ ខ្ញុំធ្លាប់តែលេងគប់អីជាមួយគ្នានឹង គេមិនចាប់ទុកជាអនុស្សាវរីយ៍អីទេអានឹងនោះ

ក៖ គ្រាន់តែលេងជាមួយគា្នណពូ?

ខ៖ នឹងហើយគ្រាន់តែលេងជាមួយគា្នអីប៉ុណ្ណឹង

ក៖ បាទលក្ខណះធ្លាប់ទៅស្រែអីទេពូ?

ខ៖ វាគ្មានទៅធំដុំអីទេមិនមានអនុស្សាវរីយ៍អីទេនឹងហាស គ្រាន់តែរៀនបានជួបគ្នានឹង គេមិនចាប់ទុកជាអនុស្សាវរីយ៍អីទេនឹងហាស

ក៖ បាទត្រូវហើយពូ

ខ៖ ទាល់តែយើងធ្វើអីមួយលក្ខណះដឹងចិត្តគ្នានឹងបានគេហៅថាជាអនុស្សាវរីយ៍នឹង

ក៖ បាទលក្ខណះស្និទ្ធិស្នាលណពូ?

ខ៖ នេះគ្រាន់តែទៅជួបគា្ននៅសាលារៀនអីនឹងហាស ស្គាល់គា្នជាមិត្តភក្តិនឹងហើយពេលចេញពីរៀនបែកគា្ននឹងហាស

ក៖ អូ៎!បាទពូចឹង?

ខ៖ ដល់ពេលដែរធំឡើងចែកគា្នរកស៊ីទៅខ្ញុំទៅណាទៅគេទៅណាចឹងទៅណាស់ ដល់ពេលអាពតទៅ គេទៅដល់ណាក៏មិនដឹងដែរ

ក៖ ប៉ុន្តែពេលណុងយើងលែងបានទាក់ទងគា្នហើយមែនទេពូ?

ខ៖ នឹងហើយលែងបានទាក់ទងគា្នហើយណាចុះយើងបែកហើយខ្លះអាពតគេជំលាសទៅណាចឹងទៅណាស់ ខ្លះទៅគេទៅណាតាកែវ ខ្លះទៅទៅស្វាយរៀងទៅ ខ្លះមកភ្នំពេញចឹងទៅណាស់ ពីភ្នំពេញទៅស្វាយរៀង រឺពីកោះធំ ទឿកំពង់ស្ពឺអីចឹងទៅណាស់

ក៖ អូ៎!ចឹងហោសពូ?

ខ៖ ខ្លះពីភ្នំពេញទៅភ្នំក្រវ៉ាញ់អីចឹងទៅណាស់ វាបញ្ច្រាស់គ្នាអីចឹងទៅណាស់

ក៖ ចុះពូមានចេះភាសាអីក្រៅពីភាសាខ្មែរទេពូ?

ខ៖ អទ់ចេះទេ

ក៖ ចឹងពូចេះតែខ្មែរទេណពូ?

ខ៖ បាទចេះតែខ្មែរទេ

ក៖ ចុះពូគិតថាពូមានធ្លាប់បានធ្វើការងារអីគេខ្លះនៅក្នុងជីវិតរបស់ពូហាស?

ខ៖ ធ្វើពលកម្មស៊ីឈ្នួលគេនឹងហោស

ក៖ ដូចជាពូធ្លាប់បានធ្វើការងារអីគេខ្លះដូចជាពូ ធ្វើស្រែ រឺក៏ឥឡូវនឹងពូធ្វើជាអនុប្រធានភូមិអីចឹងហាសពូអាចប្រាប់បានទេពូ?

ខ៖ មុននឹងខ្ញុំធ្វើជាអនុប្រធានភូមិ ខ្ញុំស្ពាយកាំភ្លើង នៅស្រុកនេះជិត10ឆ្នាំហើយនឹងហាស

ក៖ អូ៎!យូរដែរហោសពូ?

ខ៖ ពីមុនគេហៅថាទាហ៊ានកងឆ្លប់បែបគមនីស ធ្វើនឹងហើយបានសំរាកចេញពីនឹងមកបានធាក់កង់ឌុបនឹងហាស

ក៖ អូ៎!ធាក់កង់ឌុប ហោសពូ?

ខ៖ បន្ទាប់មកបានធាក់ស៊ីក្លូ ហើយបានជួយលីស្ព័នអីចឹងហាសណា ដើម្បីយកទៅលក់នៅវៀតណាមអីចឹងហាសណាស់ បានមួយរយះទៅបានខ្ញុំធាក់ស៊ីក្លូ ហើយពេលណុងបានចំឈ្មោះអោយខ្ញុំទៅក៏ទៅទៅណាស់

ក៖ អូ៎!ចឹងពូក៏ទៅទៅ?

ខ៖ នឹងហើយទុកប្រពន្ធចោលម្នាក់ឯងទៅអស់3ឆ្នាំ

ក៖ អូ៎!អត់បានជួបគា្នតែម្ដងហោសពូ?

ខ៖ ហើយក៏ត្រលប់មកវិញ ពេលដែរត្រលប់មកវិញគេដេញប្រពន្ធពីស្ពាននៅរង្វង់មូលនោះ ហើយបានមកចាប់ដីនៅលើនឹងហាស ហើយដីនៅលើនៅណាក៏អាចយកបានដែរ នាំគា្នយកមួយគគោក

ក៖ អូ៎!អ៊ួឡូយម៉េសពូ?

ខ៖ យើងគិតថាបើចាប់បានដីវែងវាល្អ ប៉ុន្តែពួកយើងធ្វើផ្ទះនៅជាប់ៗគ្នាចឹងទៅ ហើយដីចោលទទេចឹងទៅណាស់ ពេលដែរខ្ញុំមកពីព្រៃមកវិញនឹង ក៏នៅធាក់ស៊ីក្លូទៀត ហើយពេលដែរមានដើមតិចមកបានលក់ចាប់ហ៊ួយនឹងហាស

ក៖ អូ៎!លក់ចាប់ហ៊ួយដែរហោសពូ?

ខ៖ បាទលក់ចាប់ហ៊ួ ហើយលក់ស្ករ មានខ្ទឹម ប៊ីចេង នឹងហឲប្រហុកចឹងទៅណាស់ នឹងឈើហុប គេយកមកកាប់បកសបកជាបាច់ៗ

ក៖ ចឹងហោសពូ?

ខ៖ កាលពីជំនាន់ណុងគេប្រើអូស គេក់មួយបាច់ពីររយៗចឹងទៅណាស់ សន្សំលុយច្រើនឆ្នាំមក ល្មមបានទិញម៉ូតូស្ទាំង ហើយបានឡើងម៉ូតូ

ក៖ ដល់ពេលណុងពូចាប់ផ្ដើមរត់ម៉ូតូទៅ?

ខ៖ នឹងហើយពេលណុងខ្ញុំចាប់ផ្ដើមរត់ម៉ូតូ រហូតដល់ពួកម៉ាក់វាបែកគំនិតរកលក់ម៉ូតូ ទិញលក់ពីរនេះទៅខេត្តស្វាយរៀង ទៅដល់មុខវ៉ានៅស្រុកយួន

ក៖ រហូតមកដល់ពូធ្វើជាអនុប្រធាន?

ខ៖ ពីដំបូងគេអោយខ្ញុំធ្វើជាប្រធានក្រុម ហើយឡើងជាមេក្រុម2 ហើយធ្វើជាជំនួយការភូមិ

ក៖ ហើយបានធ្វើជាអនុប្រធានភូមិហោសពូ?

ខ៖ ហើយបានធ្វើជាអនុប្រធានភូមិ

ក៖ ចុះពូគិតថាជីវិតរបស់ពូមានការផ្លាស់ប្ដូរអីគេខ្លះដែរពូ​ តាំងពីក្មេងរហូតមកដល់ពេលនេះហាស?

ខ៖ ដូចជាមានការផ្លាស់ដែរពេលដែរយើងចាស់ទៅ វាមានការផ្លាស់ប្ដូរហើយនឹង

ក៖ ត្រូវហើយពូ

ខ៖ នឹងហើយពីក្មេងផ្សេង ហើយពេលដែរឥឡូវនឹង យើងបានដឹកនាំប្រជាពលរដ្ឋផ្សេង កាលពីក្មេងយើងចេះតែចង់បាននេះ ចង់បាននោះទៅ តែឥឡូវនឹងក៏យើងនៅតែចង់បានដែរប៉ុន្តែ សមត្ថភាពទៅមិនដល់នឹងហាស

ក៖ ចឹងហោសពូ?

ខ៖ យើងចង់បានតែប៉ុណ្ណឹង គ្រាន់តែចង់ជួយប្រជាពលរដ្ឋទេ

ក៖ ចុះពូធ្លាប់បើអាជីវកម្មលក់ដូរអីទេ?

ខ៖ តែដល់ពេលឥឡូវនឹងអត់មានទេ

ក៖ ប៉ុន្តែពីមុនពូធ្លាប់ទៅលក់ឥវ៉ាន់ចាប់ហ៊ួយ?

ខ៖ នឹងហើយពីមុនធ្លាប់លក់

ក៖ ប៉ុន្តែពូធ្លាប់មានចិញ្ចឹមសត្វទេ ដូចជាចិញ្ចឹមមាន់ ទា គោ ក្របីអីទេ?

ខ៖ អត់មានទេ នៅទីក្រុងភ្នំពេញអត់មានចិញ្ចឹមអីទេ មានតែចិញ្ចឹមទា ប៉ុន្តែទាស្លាប់បាត់អស់ហើយ ពេលណុងទា ប្រហែលជា30ទាអីនឹងហាស

ក៖ ចុះពូចូលចិត្តពិសារម្ហូបអីគេដែរ?

ខ៖ សព្វថ្ងៃនឹងចូលចិត្តហូបត្រីអីចឹងហាស

ក៖ ប៉ុន្តែលក្ខណះថាដូចជាស្លម្ជូរ ចៀន ស្ងោរអីចឹងហាស ដែរពូចូលចិត្តហាស?

ខ៖ ខ្ញុំចូលចិត្តម្ជូរ នឹងចូលចិត្តកកូរ

ក៖ អូ៎!កកូរ នឹងម្ជូរហោសពូ?

ខ៖ បាទនឹងហើយ មានដែរឆាម្ដងម្កាលអីនឹងហាស ប៉ុន្តែយូរៗម្ដង

ក៖ ចុះល្បែងប្រជាប្រិយ៍អីដែរពូគិតថាពូចូលចិត្តលេង ហាសតាំងពីក្មេងដូចជាបោះអង្គុញ ចោលឈូង ទាញព្រាត លាក់កន្សែង អីចឹងហាស ដែរពូចូលចិត្តុលេងហាស?

ខ៖ បើល្បែងប្រជាប្រជាប្រិយ៍មានតែល្បែងលេងរាំ

ក៖ អូ៎! រាំណោះពូ?

ខ៖ អូ៎! បោះអង្គុញ ចោលឈូង អីចូលចិត្តដែរប៉ុន្តែបានតែមួយភ្លេត ប៉ុន្តែបើរាំងចូលចិត្តលេង

ក៖ ប៉ុន្តែពូលេងនឹងលេងនៅណាដែរ លេងនៅតាមផ្ទះរឺមួយលេងនៅណាទៅ?

ខ៖ លេងនៅតាមផ្ទះនៅតាមភូមិនឹង

ក៖ ចឹងហោសពូ?

ខ៖ មិនសូវលេងនៅតាមវត្តទេ លេងនៅតាមភូមិនឹងហាស

ក៖ ចុះពូចេះច្រៀងទេពូ?

ខ៖ អត់ចេះទេ

ក៖ អត់ចេះច្រៀងទេហោសពូ ប៉ុន្តែពូចូលចិត្តស្ដាប់បទចំរៀង?

ខ៖ ខ្ញុំចូលចិត្តតា

ក៖ ប៉ុន្តែចូលចិត្តលក្ខណះបទសម័យ រឺក៏បទបុរាណដែរ?

ខ៖ ចូលចិត្តស្ដាប់បទសម័យមុន

ក៖ បទបុរាណណពូ?

ខ៖ បាទនៅសម័យព្រះសីហនុ បទស៊ិនស៊ីសាម៉ុតហាស ប៉ុន្តែឥឡូវនឹងមិនចូលចិត្តទេ មានដែរតែមានមួយៗ មិនមែនដាក់មនោសច្ចេតនាទេ

ក៖ ចុះពូមាននរណាគេនៅក្នុងក្រុមគ្រួសាររបស់ពូ រឺបងប្អូនណាដែរចេះលេងឧបករណ៍ភ្លេងដែរទេពូ?

ខ៖ អត់ចេះទេ

ក៖ ចុះលក្ខណះភ្លេងពិណពាត ភ្លេងខ្មែរ សម័យអីអត់ចេះដែរ?

ខ៖ អត់ចេះទេ ដូចជាជីតាខាងម្ដាយចេះលេងទ្រខ្មែរ

ក៖ អូ៎!គាតចេះណពូ?

ខ៖ ប៉ុន្តែសំរាប់ចៅៗមិនចេះលេងទេ

ក៖ ចុះផ្ទះរបស់ពូមានលក្ខណះបែបណាដែរពូ តាំងពីក្មេងរហូតមកដល់ពេលនេះហាស ?

ខ៖ តាំងពីក្មេងផ្ទះរបស់ខ្ញុំនៅសម័យលុណនុលមានមធ្យម ដូចជាគេ ដូនឯងនឹងហាស មិនលើសគេ ហើយក៏មិនក្រោមគេ

ក៖ មិនលើគេ មិនក្រោមគេ?

ខ៖ បាទនឹងហើយ

ក៖ តែដល់ពេលឥឡូវនឹង?

ខ៖ ដល់ពេលឥឡូវនឹងវាបានប៉ុណ្ណឹងហាស

ក៖ ចឹងមានន័យថាធំជាងមុនណពូ?

ខ៖ អត់ទេពីមុនធំជាងនឹងតា

ក៖ អូ៎!ឥឡូវនឹងវាតូចជាងមុន?

ខ៖ បច្ចុប្បន្ននឹងពេលដែរចាស់ហើយ មានតែប៉ុណ្ណឹង

ក៖ ផ្ទះរបស់ពូនរណាគេជាអ្នកសាងសង ដូចជាពូជួលគេ រឺមួយក៏ពូធ្វើដោយខ្លួនឯងដែរពូ?

ខ៖ អត់ទេខ្ញុំអត់ចេះទេ ខ្ញុំជួលគេតា

ក៖ ចឹងមានន័យថាពូអោយលុយគេ ហើយអោយគេធ្វើអោយណពូ?

ខ៖ បាទនឹងហើយ

ក៖ ចុះពូមានដឹងថាសាងសងផ្ទះរបស់ពូនឹង គេមានប្រើឧបករណ៍អីគេខ្លះសំរាប់សាងសងដែរពូ?

ខ៖ គេប្រើដោយកំលាំងសុទ្ធ

ក៖ ប៉ុន្តែគេប្រើឧបករណ៍អីគេខ្លះដែរពូ?

ខ៖ គេមានរណា គេមានអីច្រើននឹងហាសមានចាក់ស៊ីម៉ង់ មានដួចជាដែកគាស់ សំរាប់គាស់ឈើអីចឹងទៅណាស់

ក៖ មានលក្ខណះថាមានឥដ្ឋការ៉ូអីនឹងហោស?

ខ៖ នឹងហើយមានឥដ្ឋការ៉ូ លាបដោយស្លាបព្រាពីស៊ីម៉ង់អីនឹងហាស

ក៖ បាទត្រូវហើយពូ

ខ៖ នឹងជាបច្ចរកទេសជាងនឹងហាស

ក៖ ចុះពូគិតថាជំនាញអីដែរពូចេះស្ទាត់ជំនាញដែរពូ?

ខ៖ ដូចជាអត់មានចាប់ជំនាញអីបានទេ បើនិយាយទៅថាកាន់កាំភ្លើង ប៉ុន្តែនរណាក៏គេចេះកាន់ដែរ នឹងជំនាញខ្ញុំមួយទៀតនឹងរត់ម៉ូតូនឹង ដឹកសៀងអីនឹងហាស

ក៖ នឹងជាជំនាញរបស់ពូ ប៉ុន្តែម្ដាយឪពុករបស់ពូធ្លាប់បង្រៀនពីជំនាញអីទៅពូទេ?

ខ៖ អត់ផង ពេលដែរទៅអាពតគាត់មិនដែរបានបង្រៀនពីជំនាញអីទៅខ្ញុំផងនឹងហាស

ក៖ ចឹងហោសពូ?

ខ៖ កាលពីមុនគាត់បង្រៀនអក្សរ ដល់ពេលដែរបែកទៅគាត់មានបង្រៀនអីបានទៅ

ក៖ ចុះពូគិតថាពេលណាដែរពូគិតថាជាពេលដែរសប្បាយជាគេ នៅក្នុងឆាកជីវិតរបស់ពូដែរចឹងហាសពូមានទេ?

ខ៖ សប្បាយនឹងដូចថាមានសព្វគ្រប់បែបយ៉ាង ទាំងការហូបចុក ក្រុមគ្រួសារនឹងហាស នឹងសប្បាយចត្តនឹងហើយ

ក៖ នឹងពេលដែរពូបានមីងណពូ?

ខ៖ នឹងហើយវាមានបរិបូរណ៍មិនខ្វះអីទេ

ក៖ ចុះតាំងពីក្មេងបូធ្លាប់មានក្ដីស្រម៉ៃថា ពេលដែរពូធំឡើងពូចង់ធ្វើអីគេដែរទេពូ?

ខ៖ នឹកចង់ដែរប៉ុន្តែក្ដីស្រម៉ៃវាបានសាបសូន្យទៅវិញនឹងហាស

ក៖ ប៉ុន្តែពេលណុងពូចង់ស្រម៉ៃចង់ធ្វើអីគេដែរពូ?

ខ៖ សម័យចង់មានការងារ មានប៉ារូអីចឹងហាស

ក៖ អូ៎!ឥឡូវនឹងពូបានហើយមែនទេ ?

ខ៖ អត់ទេ វាលក្ខណះធម្មតាអីនឹង

ក៖ អូ៎!ធម្មតាទេណពូ?

ខ៖ នឹងហើយគ្មានប៉ារូធំដុំដូចគេទេ ដូចថាជាសរសេរការងារអីចឹងហាស

ក៖ បាទត្រូវហើយពូ

ខ៖ ដូចថានេះជាកំលាំងរបស់ជាតិ

ក៖ បាទពូចឹងហោស?

ខ៖ គ្រាន់តែថាជួយប្រជាពលរដ្ឋ លក្ខណះថាជួយជាតិនឹងហាសនឹងសរសេរចឹងហាសអ្វីដែរគេអោយជួយនឹងហាស

ក៖ ចុះពូខ្ញុំចង់សួរសំនួរចុងក្រោយថា បើចង់អោយពូផ្ដែផ្ដាំទៅកូនចៅជំនាន់ក្រោយៗពូចងផ្ដែផ្ដាំអីទៅពួកគាត់ដែរពូ?

ខ៖ ចង់ផ្ដែផ្ដាំទៅកូនចៅជំនាន់ក្រោយៗ ចង់អយខំធ្វើការងារ កុំសេបគ្រឿងញៀន កុំអផយដើរផ្លូវខុស ពេលសង្គមយើងស្អប់ខ្ពើមអីកុំអោយសោះ

ក៖ បាទពូបាទ?

ខ៖ យើងបានប៉ុននេះហើយចឹងហាស យើងកុំធ្វើអី្វដែរខុសនឹងច្បាស់

ក៖ បាទចឹងហោសពូ?

ខ៖ ចង់អោយកូនចៅជំនាន់ក្រោយៗនឹងចៅជំនាន់ក្រោយក៏ដោយធ្វើម៉េចកុំអោយខុសច្បាប់ ធ្វើកុំអោយខុសក្នុងសង្គមអី កុំអោយសង្គមស្អប់ខ្ពើម មានតែប៉ុណ្ណឹង

ក៖ ចុះមានអីដែរពូចង់ផ្ដែផ្ដាំទៀតទេ?

ខ៖ ចង់ផ្ដែផ្ដាំតែប៉ុណ្ណឹង កុំអោយបងប្អូនប្រជាពលរដ្ឋមានការឆក់ប្លន់អីទៅបានហើយនឹងហាស

ក៖ បាទត្រូវហើយពូ?

ខ៖ អោយបងប្អូនធ្វើអីអោយតាមសមត្ថភាពរបស់យើងទៅបានហើយ នឹងកុំអោយលួច ឆក់ប្លន់របស់គេអីអោយសោះ

ក៖ ចឹងជាចុងក្រោយខ្ញុំអរគុណពូដែរពូបាន ដូចជាផ្ដល់ពេលវេលាដែរបានពិភាក្សាបីប្រវត្តិរបស់ពូ ហើយខ្ញុំនឹងដាក់ការសំភាសន៍ប្រវត្តិរបស់ពូនឹងទៅក្នុងវេបសាយរបស់សាលា ដើម្បីទុកអោយកូនចៅ កូនក្មួយដែរមានដើម្បីអោយគាត់មានស្ដាប់ពីប្រវត្តិរបស់ពូចឹងហាសពូ បាទចឹងអរគុណច្រើនពូ៕៕៕